Organizația Mondială a Sănătății critică strategia românească pentru coronavirus: ”Nu poţi stinge un incendiu dacă eşti legat la ochi''
Statele nu fac suficient pentru a identifica şi testa fiecare caz potenţial de COVID-19 şi au tendinţa de a se axa pe măsurile de distanţare socială pentru a preveni răspândirea coronavirusului, a criticat luni directorul general al Organizaţiei Mondiale a Sănătăţii (OMS), Tedros Adhanom Ghebreyesus, citat de agenţia DPA.

”Avem un mesaj simplu pentru toate ţările: testaţi, testaţi, testaţi!’‘, a spus el în timpul unei conferinţe de presă la Geneva.


România a făcut circa 3000 de teste. Este una din țările cu cele mai puține teste efectuate.

În timp ce s-a recurs la o escaladare rapidă a unor măsuri precum închideri de şcoli sau anulări de evenimente, eforturile sunt insuficiente în privinţa testării, izolării cazurilor noi şi identificării contactelor celor bolnavi, acestea din urmă fiind ”coloana vertebrală a răspunsului faţă de COVID-19′‘, consideră Ghebreyesus.

Statele nu vor fi capabile să combată pandemia dacă nu ştiu cine este infectat şi cine nu este, a argumentat el. ‘‘Nu poţi stinge un incendiu dacă eşti legat la ochi”, a adăugat Ghebreyesus.

În lipsa testării, cazurile nu pot fi izolate şi lanţul infectărilor nu poate fi rupt, a mai explicat directorul OMS.
[(('Înșelăciune', 'Controlul Populației'), 3), (('Știre Reală',), 510), (('Supremația Românească',), 99), (('Remedii Miraculoase',), 41), (('Înșelăciune', 'Big Pharma'), 176), (('Noua Ordine Mondială',), 54), (('Armă Biologică',), 258), (('Reticență la Vaccinare',), 170), (('Supremația Românească', 'Religie'), 71), (('Plandemic',), 267), (('Satiră',), 304), (('5G', 'Noua Ordine Mondială'), 247)]